***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՏԵՂ ՀԱՄԱՅՆՔԻ ՂԵԿԱՎԱՐԻ ԲՅՈՒՋԵՏԱՅԻՆ ՈՒՂԵՐՁԸ***

ՀՀ Սյունիքի մարզի Տեղ համայնքի ղեկավարի բյուջետային ուղերձը կազմվել է հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 31-րդ հոդվածի 6-րդ և 7-րդ մասերի դրույթները: Համայնքի բյուջեն հանդիսանում է համայնքի կարևորագույն փաստաթուղթը, տեղական ինքնակառավարման մարմիներին Սահմանադրությամբ և այլ օրենքներով պատվիրակված լիազորությունների իրականացման համար անհրաժեշտ ֆինանսական միջոցների գոյացման և ծախսման տարեկան ֆինանսական ծրագիր: Այն մի փաստաթուղթ է, որով կառավարվում և պլանավորվում են համայնքի ակնկալվող եկամուտները, առաջարկվող ծախսերը և դրանց բաշխման ուղղությունները:

Ելնելով նրանից, որ համայնքի բյուջեն խիստ սահմանափակ է և իրենից ենթադրում է համայնքի կառավարման տարեկան ծրագիր՝ եկամտային և ծախսային ուղղությունները բաշխվել են հնարավորինս արդյունավետ և ֆունկցիոնալ, որպեսզի պահպանվի ՏԻՄ-երին օրենքով սահմանված լիազորությունների իրականացումը, գործընթացի առավել թափանցիկությունը, սահմանափակ միջոցների խնայողությունը, առկա ռեսուրսների ճիշտ նպատակաուղղումը ի շահ համայնքի:

Տեղ համայնքի 2024 թվականի տրեկան բյուջեն կազմվել է հենվելով համայնքի կողմից կատարվող աշխատանքների արդյունավետության բարձրացման, սոցիալական , մշակութային, բարեկարգման, շրջակա միջավայրի պաշտպանության, արտաքին լուսավորության ապահովման միջոցառումների իրականացման, համայնքի քաղաքացիական ռոսուրսների պատշսճ պաշտպանվածությանն ուղղված ծրագրերի իրականացման, համայնքի կայուն և աստիճանական զարգացմանն ուղղված քաղաքականության գործուն քայլերի հիման վրա:

Տեղ համայնքը՝ իր յոթ բնակավայրերով լինելով սահմանապահ, իր առաջ ունի առանցքային և կարևորագույն հարց. ապահովել խաղաղ և անվտանգ կենսագործունեության պայմաններ իր բնակիչների համար, ստեղծել նպաստավոր պայմաններ հնարավոր պատերազմական վտանգներից սեփական բնակչության պատշաճ պաշտպանվածության համար:

Տեղ Համայնքի 2024 թվականին համայնքի ներուժի ուղղման հիմնական ուղղություններն են.

* Համայնքի բնակչության պատշաճ պաշտպանվածության ապահովում,
* Բարձրացնել համայնքի աշխատակազմի, համայնքային ենթակայության ՀՈԱԿ-ների աշխատակազմերի աշխատանքի արդյունավետությունը,
* Նպաստել հասարակական, սոցիալ-տնտեսական կյանքի ակտիվացմանը,
* Ստեղծել նպաստավոր պայմաններ համայնքի բնակիչների հնարավորինս ինտեգրմանը տեղական ինքնակառավարման գործընթացին, հանրության իրազեկվածության մակարդակի բարձրացմանը,
* Բարձրացնել բնակիչներին մատուցվող ծառայությունների որակը,
* Ապահովել համայնքի բյուջեի շարունակական աճը՝ ի հաշիվ սեփական եկամուտների ավելացման և ծախսերի նպատակային ու խնայողաբար իրականացման,
* Ապահովել միջբնակավայրային և ներբնակավայրային ճանապարհների բարվոք վիճակը, համայնքի աղբահանության աշխատանքների ժամանակին իրականացումը,
* Արտաքին լուսավորության ցանցի արդիականացումը,
* Ոռոգմա և խմելու ջրերի ցանցերի առկայության և մշտապես բարեկարգ վիճակի ապահովումը,
* Պատմամշակութային կոթողների պահպանումը,
* Համայնքում նախադպրոցական կրթության ապահովման մակարդակի բարձրացումը,
* Տնտեսվարողների համար ստեղծել պարարտ հող՝ հողագործությամբ, անասնապահությամբ, ցորենի և այլ գյուղմթերքի արտադրման համար:

**ՏԵՂ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՏԱՅԻՆ ՈՒՂԵՐՁԻ ԲՈՎԱՆԴԱԿԻՆ ՄԱՍ**

Տեղ համայնքի 2024 թվականի բյուջեն ձևավորվել է հիմք ընդունելով «Հայաստանի Հանրապետության Բյուջետային համակարգի մասին» ՀՀ օրենքի 27-րդ հոդվածը, ըստ որի բյուջեի ձևավորման հիմնական սկզբունքներն են՝

* Տեղական ինքնակառավարման մարմիններին Սահմանադրությամբ և այլ օրենքներով ամրակցված լիազորությունների իրականացման համար անհարժեշտ ֆինանսական միջոցների ներգրավումը,
* Պահուսատային ֆոնդի ստեղծումը,
* Համայնքի բյուջեի հաշվեկշռվածությունը,
* Խնայողականությունը,
* Արդյունավետությունը,
* Հավաստիությունը և հստակությունը,
* Հրապարակայնությունը:

Եթե համայնքի բյուջեն ներկայացնելու լինենք ամենապարզ պրիզմայի տեսքով՝ այն կունենա հետևյալ տեսքը.

Գծանկար N1

|  |
| --- |
| ՀԱՄԱՅՆՔԻ ԲՅՈՒՋԵ |

|  |
| --- |
| Վարչական բյուջե |

|  |
| --- |
| Ֆոնդային բյուջե |

|  |
| --- |
| Վարչական բյուջեի եկամուտներ |

|  |
| --- |
| Ֆոնդային բյուջեի եկամուտներ |

|  |
| --- |
| Վարչական բյուջեի ծախսեր |

|  |
| --- |
| Ֆոնդային բյուջեի ծախսեր |

2024 թվականի տարեկան բյուջեն կազմվել է հաշվի առնելով 2023 թվականի ընթացքում ֆինանսատնտեսական և եկամուտների հավաքագրման բաժնի աշխատակիցների կատարած աշխատանքի փաստացի արդյունքերը, ՀՀ Տարածքային կառավարման և ենթակառուցվածքների նախարարության պաշտոնական կայքում տեղադրված պետության կողմից ֆինանսական համահարթեցման սկզբունքով համայնքներին տրվող դոտացիայի նախնական թիվը, մեր կողմից 2024 թվականին պլանավորվող հարկահավաքության բազային գումարները և տարբեր հարկատեսակների մասով ապառքների հավաքագրման թվերը, ինչպես նաև համայնքի պարտադիր և կամավոր խնդիրների իրականացման համար անհրաժեշտ ֆինանսական միջոցների դիտարկված թվերը:

**Արդյունքում Տեղ համայնքի 2024 թվականի բյուջեն իրենից կներկայացնի.**

**Եկամուտների գծով՝ 288,073,387.00 ՀՀ դրամ,**

**Ծախսերի գծով՝ 288,073,387.00 ՀՀ դրամ:**

**ՏԵՂ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐԻ ՁԵՎԱՎՈՐՄԱՆ ՎԵՐԼՈՒԾԱԿԱՆ ՄԱՍ**

Տեղ համայնքի 2024 թվականի բյուջեի եկամուտները կազմել են **288,073,387.00** ՀՀ դրամ՝ 2023 թվականի համապատասխան հաստատված ցուցանիշի՝ **237,819,200.00** ՀՀ դրամի և 2022 թվականի համապատասխան փաստացի ցուցանիշի՝ **302,592,165.80** ՀՀ դրամի դիմաց:

Առաջարկվող նախագծով համայնքի եկամուտների ֆոնդը իրենից ներկայացնում է սեփական եկամուտների մաս, պաշտոնական դրամաշնորհներ, դեֆիցիտի ֆինանսավորման նպատակով ներգրավվող միջոցներ:

Տեղ համայնքի 2024 թվականի կանխորոշված 288,073,387.00 ՀՀ դրամի մեջ սեփական եկամուտները կազմում են 88,605,400.00 ՀՀ դրամ՝ հանդիսանալով եկամուտների տեսակարար կշռի 30,76 %-ը: Եթե տանենք վերջին 3 տարիների վերլուծություն նշված ցուցանիշի համար, ապա կստացվի, որ 2024 թվականի կանխատեսվող սեփական եկամուտների թիվը 2023 թվականի հաստատված ցուցանիշից ավել է 6,917,966 ՀՀ դրամով, իսկ 2022 թվականի բյուջետային տարվա ընթացքում փաստացի հավաքագրված սեփական եկամուտների թվից ավել է 3,780,938.00 ՀՀ դրամով:

Եվ այսպես Տեղ համայնքի բյուջեի եկամուտները ձևավորվել են հետևյալ եկամտային աղբյուրներից.

* **Հարկեր և տուրքեր**

2024 թվականին հարկերի և տուրքերի ցուցանիշների կանխատեսման համար հիմք են ծառայել «Տեղական տուրքերի և վճարների մասին» ՀՀ օրենքը, ՀՀ Հարկային օրենսգիրքը, Տեղ համայնքի ավագանու 2022 թվականի դեկտեմբերի 29-ի «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՏԵՂ ՀԱՄԱՅՆՔՈՒՄ 2023 ԹՎԱԿԱՆԻ ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՏԵՍԱԿՆԵՐՆ ՈՒ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ» N 65-Ա որոշումը:

Բյուջետային կանխատեսումները կատարվել են հիմք ընդունելով նախորդ տարիների փաստացի հավաքագրված գումարները, չկատարված հարկային պարտավորություններից ակնկալվող եկամուտները, ՀՀ պետական բյուջեից փոխհատուցման ենթակա անշարժ գույքի հարկի գումարները:

Հարկեր և տուրքերը իրենց մեջ մասնավորապես ներառում են՝

* Հողի հարկը համայնքի վարչական տարածքներում գտնվող հողի համար,
* Գույքահարկը փոխադրամիջոցների համար,
* Համայնքի տարածքում ոգելից խմիչքների և (կամ) ծխախոտի արտադրանքի վաճառքի, իսկ հանրային սննդի օբյեկտներում` ոգելից խմիչքների և (կամ) ծխախոտի արտադրանքի իրացման թույլտվության համար գանձվող տեղական տուրքեր,
* Համայնքի տարածքում հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերում հեղուկ վառելիքի, տեխնիկական հեղուկների, հեղուկացված գազերի վաճառքի թույլտվության համար գանձվող տեղական տուրքեր,
* Համայնքի տարածքում առևտրի, հանրային սննդի, զվարճանքի, շահումով խաղերի և վիճակախաղերի կազմակերպման օբյեկտները, բաղնիքները (սաունաները), խաղատները ժամը 24.00-ից հետո աշխատելու թույլտվության համար գանձվող տեղական տուրքեր,

Հարկեր և տուրքերը համայնքի եկամտային մասի տեսակարար կշռում կազմում են **20,76%-**ը:

* **Պաշտոնական դրամաշնորհներ**

Պետության կողմից ֆինանսական համահարթեցման սկզբունքով տրամադրվող Դոտացիան՝ որպես ոչ նպատակային, պետության կողմից անհատույց տրվող դրամական միջոց , համայնքի բյուջեի վարչական մասի ընթացիկ ծախսերի ֆինանսավորման աղբյուր 2024 թվականի պետական ծրագրով Տեղ համայնքին կհատկացվի **199,468,000.00** ՀՀ դրամ: Այս ցուցանիշի համեմատական վերլուծությունը նախորդ տարիների նկատմամբ ներկայացված է ստորև.

Աղյուսակ N1

ՀՀ դրամ

|  |  |
| --- | --- |
| **Բյուջետային տարի** | **ԴՈՏԱՑԻԱ** |
| **2020թվական** | 129,567,300.00 |
| **2021 թվական** | 162,325,500.00 |
| **2022 թվական** | 164,124,500.00 |
| **2023թվական** | 156,131,800.00 |
| **2024 թվական** | 199,468,000.00 |

Հարկ է նշել, որ պետության կողմից ֆինանսական համահարթեցման սկզբունքով տրվող դոտացիայի թվի **43,336,200.00** ՀՀ դրամի աճը պայմանավորված է 2022 թվականի սեփական եկամուտների տարեկան պլանի նկատմամբ փաստացի **10,291,427.00** ՀՀ դրամի ավել ( ապառքաների) հավաքագրմամբ: Դոտացիան 2024 թվականի կանխատեսվող եկամտային ֆոնդի **69,2 %**-ն է կազմում:

* **Այլ եկամուտներ**

Այլ եկամուտներ հատվածը իր մեջ ներառում է.

* Համայնքի սեփականություն համարվող հողերի դիմաց գանձվող վարձավճարներ՝ կազմում է բյուջեի եկամուտների **2,7%-**ը,
* Համայնքի տարածքում աղբահանության իրականացման համար՝ կազմում է բյուջեի եկամուտների **1,39%-**ը,
* Ծնողական միջոցներ՝ կազմում է բյուջեի եկամուտների **1,47 %**-ը,
* Ջրի վարձավճարներ՝ կազմում է բյուջեի եկամուտների **0,3 %-**ը,
* Այլ ոչ հարկային եկամուտներ՝ մասնավորապես համայնքի ենթակայության տակ գործող Կոմունալ Սպասարկում և բարեկարգում ՀՈԱԿ-ի ծառայությունների դիմաց վարձավճարներ՝ կազմում է բյուջեի եկամուտների **4,2 %-**ը:

**ՏԵՂ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ ԾԱԽՍԱՅԻՆ ՆԿԱՐԱԳԻՐԸ**

Տեղ համայնքի 2024 թվականի բյուջեի ծախսային մասը իրենից կներկայացնի **288,073,387.00** ՀՀ դրամի ֆինանսական միջոցներ: Ծախսերի դրամական այս արտահայտությունը իրենից ներկայացնում է միայն վարչական մասի ֆինանսական հատկացումները: Դրանք բաշխվել հետևյալ ուղղություններով.

* Տեղ համայնքի ղեկավարի աշխատակազմի և կառավարման ապարատի պահպանման ծախսեր՝ **107,556,000.00** ՀՀ դրամ ,
* Ընդհանուր բնույթի հանրային ծառայություններ՝ **5,200,000.00** ՀՀ դրամ,
* Ընդհանուր բնույթի հետազոտական աշխատանքներ՝ **1,839,000.00** ՀՀ դրամ,
* Աղբահանություն և շրջակա միջավայրի պահպանություն՝ **19,275,221.00** ՀՀ դրամ,
* Գյուղատնտեսություն՝ **5,560,000.00** ՀՀ դրամ,
* Արտաքին լուսավորության ցանցի շահագործում և պահպանում՝ **10,493,166.00** ՀՀ դրամ,
* Ջրամատակարարում և բնակարանային կոմունալ տնտեսություններ՝ **10,500,000.00** ՀՀ դրամ,
* Նախադպրոցական կրթություն՝ **52,200,000** ՀՀ դրամ,
* Հանգիստ, մշակույթ և կրոն ՝ **4,590,000.00** ՀՀ դրամ,
* Ճանապարհային տրանսպորտ՝ **34,000,000.00** ՀՀ դրամ,
* Սոցիալական աջակցություն՝ **4,200,000,00** ՀՀ դրամ,
* Քաղաքացիական պաշտպանության աջակցություն՝ **13,160,000.00** ՀՀ դրամ,
* Համայնքի վարչական մասի պահուսային միջոցներ՝ **20,000,000.00** ՀՀ դրամ:

2024 թվականի Տեղ համայնքի բյուջեի ֆինանսական միջոցները ծախսային հատվածում բաշխվել են ըստ մի շարք սկզբունքներ.

1. ծրագրերի կատարման հնարավորության, անհրաժեշտության, հրատապության և առաջնահերթության,
2. նպատակահարմարության,
3. ռեսուրսների խնայողաբար օգտագործման,
4. համայնքի համար ֆինանսական պատասխանատվություն առաջացնող կնքված և դեռ կնքվելիք պայմանագրերի,
5. համայնքը զարգացման տանող նախանշված տեսլականի:

**2024 թվականի բյուջեի նախագծով չեն ներառվել իրականացվելիք սուբվենցիոն ծրագրերը: 2023 թվականի բյուջետային տարվա ավարտից հետո, համայնքի ավագանու որոշմամբ կսահմանվեն համայնքի Ֆոնդային բյուջե ուղղման ենթակա ֆինանսական միջոցները:**